text: Lego i modvind efter afvist kunstner-ordre
  25 oktober 2015 kl. 14.44
  
  Man skal ikke blande plastikklodser og politik. Sådan lyder begrundelsen fra den Billund-baserede legetøjsgigant, Lego, efter de har afvist at levere en større ordre lego-klodser til brug i et kunstværk.
   
  Det er den kinensiske kunstner og systemkritiker, 58-årige Ai Weiwei, der har bestilt kulørte klodser i massevis. men han har altså ikke fået lov til at få leveret lego til sit kunstværk. Derfor lagde han dette billede på sin Instagram-profil lørdag:
  Her har kunstneren smidt en bunke Lego i toilettet, og han har suppleret billedet med teksten "Everything is awesome" - en reference til den yderst populær Lego-film, "Et Klodset Eventyr", som havde premiere i februar sidste år.
   
  Historien har nu fået mennesker fra nær og fjern til at donere Lego til Ai Weiwei. På de sociale medier bliver hashtags som legogate og legosforweiwei brugt i forbindelse med historien.
  Dear @aiww where can we send you our #Legos? #Denmark #legosforweiwei
  
  